gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8698, del 16-12-2019 (2019/11917)

RESOLUCIÓ de 26 de novembre de 2019, del director general de l'Institut Valencià d'Atenció Social i Sanitària, per la qual se citen les possibles persones interessades en el procediment abreujat número 560/2019, que se segueix en el Jutjat Contenciós Administratiu número 7 de València.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8698

Data del DOGV
:   16-12-2019

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2019/11110


Data del document
:   26-11-2019

Organisme emissor
:   Institut Valencià d'Atenció Social i Sanitaria

Tipus de document
:   Resolució

RESOLUCIÓ de 26 de novembre de 2019, del director general de l'Institut Valencià d'Atenció Social i Sanitària, per la qual se citen les possibles persones interessades en el procediment abreujat número 560/2019, que se segueix en el Jutjat Contenciós Administratiu número 7 de València. [2019/11732]  
Davant del Jutjat Contenciós Administratiu número 7 de València, es va interposar un recurs contenciós administratiu amb número de procediment abreujat 000560/2019, promogut a instàncies del Col·legi Oficial de Terapeutes de la Comunitat Valenciana, contra la Resolució de data 13 de juny de 2019, del director general de l'Institut Valencià d'Atenció Social i Sanitària, desestimatòria del recurs de reposició interposat contra la Resolució de 10 d'abril de 2019, per la qual s'aproven les bases i es convoquen, pel torn lliure i torn de persones amb diversitat funcional, sis places de terapeuta ocupacional o terapeuta, grup B, convocatòria 04/2016, corresponents a l'oferta d'ocupació pública 2016, i contra la Resolució de 10 d'abril de 2019, per la qual s'aproven les bases i es convoquen, pel torn de promoció interna, tres places de terapeuta ocupacional o terapeuta, grup B, convocatòria 02/2016, corresponents a l'oferta d'ocupació pública 2016.  
  
En conseqüència, de conformitat amb el que es disposa en l'article 49 de la Llei 29/1998, de 13 de juliol, reguladora de la jurisdicció contenciosa administrativa, i a fi d'acomplir el requeriment efectuat pel Jutjat Contenciós Administratiu número 7 de València, se citen les possibles persones interessades en aquest perquè puguen personar-se en les actuacions, si els convé segons dret, en el termini de nou dies a comptar des de la publicació d'aquesta notificació.  
  
València, 26 de novembre de 2019.- El director general de l'Institut Valencià d'Atenció Social i Sanitària: Ángel Bonafé Osca.
Diari Oficial de la Generalitat Valenciana


Sumari del DOGV 8527, del 11-04-2019 (2019/2951)

Informació pública relativa als plans d'acció en matèria de contaminació acústica dels grans eixos viaris i ferroviaris dependents de la Generalitat Valenciana (PAR\_3a fase).
-------------------------------------------------------------------------------------------------------------------------------------------------------------------------------

### Dades del document

Número de DOGV
:   8527

Data del DOGV
:   11-04-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/2951


Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Anunci

Informació pública relativa als plans d'acció en matèria de contaminació acústica dels grans eixos viaris i ferroviaris dependents de la Generalitat Valenciana (PAR\_3a fase). [2019/2951]  
  
En virtut de la Resolució de 22 de juliol de 2018, de la consellera d'Habitatge, Obres Públiques i Vertebració del Territori, sobre delegació de l'exercici de competències en determinats òrgans de la Conselleria i de conformitat amb el que disposa la Llei 37/2003, de 17 de novembre, del soroll, se sotmeten a informació pública els plans d'acció en matèria de contaminació acústica dels grans eixos viaris i grans eixos ferroviaris dependents de la Generalitat Valenciana, basats en els mapes estratègics de soroll corresponents a la tercera fase de la Directiva Europea 2002/49/CE.  
El període d'informació pública serà d'un mes, comptador a partir de la data de publicació del present anunci en el Diari Oficial de la Generalitat Valenciana, període durant el qual podran ser examinats per les persones que ho desitgen a fi de formular les al·legacions o suggeriments que estimen oportuns.  
Els plans d'acció en matèria de contaminació acústica estaran disponibles en l'adreça electrònica següent:  
http://www.habitatge.gva.es/es/web/carreteras/proyectos-en-participacion-publica  
i en les dependències de la Conselleria d'Habitatge, Obres Públiques i Vertebració del Territori i els seus serveis territorials.  
Cosa que es fa pública per a general coneixement en compliment del que disposa l'article 22 de la Llei 37/2003, de 17 de novembre, del soroll.  
  
València, 21 de març de 2019.- El director general d'Obres Públiques, Transport i Mobilitat: Carlos Domingo Soler.
Diari Oficial de la Generalitat Valenciana


Sumari del DOGV 8567, del 11-06-2019 (2019/5706)

RESOLUCIÓ de 30 de maig de 2019, de la Universitat d'Alacant, per la qual es publica la relació definitiva de persones aspirants aprovades en les proves selectives per a l'ingrés en l'escala tècnica mitjana (Referència B06/18), per a ocupar llocs de l'itinerari professional d'administració especial laboratori d'humanitats, en el SIGUA del Vicerectorat de Campus i Tecnologia, pel sistema general d'accés lliure. Referència B06/18.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8567

Data del DOGV
:   11-06-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/5706


Data del document
:   30-05-2019

Organisme emissor
:   Universitat d'Alacant

Tipus de document
:   Resolució

Anàlisi jurídica

RESOLUCIÓ de 30 de maig de 2019, de la Universitat d'Alacant, per la qual es publica la relació definitiva de persones aspirants aprovades en les proves selectives per a l'ingrés en l'escala tècnica mitjana (Referència B06/18), per a ocupar llocs de l'itinerari professional d'administració especial laboratori d'humanitats, en el SIGUA del Vicerectorat de Campus i Tecnologia, pel sistema general d'accés lliure. Referència B06/18. [2019/5706]  
  
Finalitzat el procés selectiu convocat per Resolució de 31 d'octubre de 2018 (DOGV 8420, 09.11.2018) per a cobrir plaça vacant en la plantilla de personal funcionari, escala tècnic mitjà pel sistema d'accés lliure per a ocupar llocs d'administració especial, d'acord amb el que disposen les bases 1.7 i 7 de la convocatòria, es resol publicar la relació definitiva d'aspirants aprovats, que s'acompanya en annex a la present.  
  
Segons el que disposa la mencionada base 7, es proposa el nomenament de personal funcionari de carrera a favor del personal aspirant inclòs en aquest annex.  
D'acord amb el que disposa la base 8.1 de la convocatòria, el personal relacionat disposa de 20 dies hàbils des del següent al de la publicació d'aquesta resolució, per a presentar en el Registre General de la Universitat la documentació establida en l'esmentada base.  
  
Alacant, 30 de maig de 2019.- El rector, p. d. (R 19.05.2016), el gerent: Rafael Pla Penalva.  
  
  
  
ANNEX  
Relació definitiva d'aprovats  
  
Escala tècnic mitjà  
(Referència B06/18)  
  
DNI Cognoms i nom Puntuació  
total  
\*\*\*9912\*\* NAVARRO CARRIÓN, JOSÉ TOMÁS 44,66
Diari Oficial de la Generalitat Valenciana


Sumari del DOGV 8481, del 07-02-2019 (2019/861)

Bases que han de regir la convocatòria per a la provisió en propietat com a funcionari de carrera de dues places d'oficial de la policia local per mitjà de promoció interna.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   8481

Data del DOGV
:   07-02-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/861


Data del document
:   29-01-2019

Organisme emissor
:   Ajuntament de Gandia

Tipus de document
:   Anunci

Descriptors 

:   * Gandia
    * concurs administratiu

Bases que han de regir la convocatòria per a la provisió en propietat com a funcionari de carrera de dues places d'oficial de la policia local per mitjà de promoció interna. [2019/861]  
En el Butlletí Oficial de la Província de València número 242, de 18 de desembre de 2018, s'han publicat íntegrament les bases que han de regir la convocatòria per a la provisió, en propietat com a funcionari de carrera, de dues places d'oficial de policia local de l'Ajuntament de Gandia, per mitjà de promoció interna, i s'ha publicat una correcció d'errors en el Butlletí Oficial de la Província de València número 19, de 28 de gener de 2019.  
El termini de presentació de sol·licituds serà de vint dies hàbils a comptar des de l'endemà de la publicació d'aquest anunci en el Boletín Oficial del Estado.  
Els successius anuncis referents a aquesta convocatòria, quan siguen procedents de conformitat amb les bases, es faran públics en la forma prevista en les mateixes bases.  
  
Gandia, 29 de gener de 2019.- El titular accidental de l'òrgan de suport a la Junta de Govern de la Ciutat de Gandia: Francisco Rius Mestre.
Diari Oficial de la Generalitat Valenciana


Sumari del DOGV 8519, del 01-04-2019 (2019/2219)

Notificació de sentència dictada en el procediment ordinari número 1466/2013.
-----------------------------------------------------------------------------

### Dades del document

Número de DOGV
:   8519

Data del DOGV
:   01-04-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/2219


Organisme emissor
:   Jutjat de Primera Instància Número 2 d'Elx

Tipus de document
:   Edicte

Notificació de sentència dictada en el procediment ordinari número 1466/2013. [2019/2219]  
María Esmeralda González Sánchez, lletrada de l'Administració de justícia del Jutjat de Primera Instància número 2 d'Elx fa saber, que en virtut de l'acordat en les actuacions de referència, per resolució del dia de la data, mitjançant la qual s'acorda dur a terme l'acte de comunicació següent: notificar la sentència de data 14 de novembre de 2018 que va dirigida a Grup Gespeña, SL, i Construccions y Obras Belmarco, SL.  
  
Atés que es desconeix el domicili o la residència actuals d'aquesta part, la lletrada de l'Administració de justícia, de conformitat amb el que es disposa en els articles 156.4 i 164 de la Llei 1/2000, d'enjudiciament civil, ha acordat la publicació d'aquest edicte en el Diari Oficial de la Generalitat Valenciana, per a portar a efecte aquest acte de comunicació, i se li fa saber que contra la resolució dictada es pot interposar recurs de reposició, en el termini de cinc dies, davant d'aquest jutjat.  
Així mateix, es fa saber a la part que les actuacions estan a la seua disposició a la Secretaria d'aquest jutjat, on podrà tindre coneixement íntegre de l'acte.  
  
Elx, 28 de febrer de 2019.- La lletrada de l'Administració de justícia: María Esmeralda González Sánchez.
Diari Oficial de la Generalitat Valenciana


Sumari del DOGV 8527, del 11-04-2019 (2019/2711)

Notificació de la sentència dictada en el procediment de guarda i custòdia número 1128/2016.
--------------------------------------------------------------------------------------------

### Dades del document

Número de DOGV
:   8527

Data del DOGV
:   11-04-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/2711


Organisme emissor
:   Jutjat de Primera Instància Número 9 de València

Tipus de document
:   Edicte

Notificació de la sentència dictada en el procediment de guarda i custòdia número 1128/2016. [2019/2711]  
Demandant: Cristina Nicoleta Visan.  
Procurador: Sergio Ortiz Segarra.  
Demandat: Vasilica Miron.  
María Cabezuelo Campos, lletrada de l'Administració de justícia del Jutjat de Primera Instància número 9 de València, faig saber que en les actuacions de família, guarda, custòdia o aliments de fills menors no matrimonials no consensuats, seguits amb el número 1128/2016, a instàncies de Cristina Nicoleta Visan contra Vasilica Miron en situació de rebel·lia, en els quals en data 6 de novembre de 2018 s'ha dictat sentència en la part dispositiva de la qual diu així:  
  
«Dispositiva  
Estime la demanda presentada per Cristina Nicoleta Visan contra Vasilica Miron, i declare els següents efectes respecte de la filla menor de les parts, \*\*\*:  
1r. S'atribueix en exclusiva a la demandant l'exercici de les funcions inherents a la pàtria potestat, així com la seua guàrdia i custòdia.  
2n. Es fixa una pensió d'aliments a favor del menor de 170 - mensuals. Les despeses extraordinàries necessàries i els convenients si existeix acord o autorització judicial s'abonaran a mitges.  
3r. No és procedent fixar règim de visites.  
Notifiqueu aquesta resolució a les parts.  
No és procedent fer exprés pronunciament sobre la imposició a costes.  
Així, aquesta és la meua sentència, contra la qual es pot interposar recurs d'apel·lació en el termini de 20 dies comptats des de l'endemà de la seua notificació, segons la redacció nova de l'article 458.1, de la Llei d'enjudiciament civil donada per la Llei 37/2011, de 10 d'octubre, i previ depòsit de la quantitat de 50 - en el compte de consignacions d'aquest jutjat, que pronuncie, mane i signe.»  
  
I perquè servisca de notificació de forma deguda al demandat Vasilica Miron, en rebel·lia processal i parador ignorat, expedisc i signe aquest edicte.  
  
València, 13 de març de 2019.- La lletrada de l'Administració de justícia: María Cabezuelo Campos.
Diari Oficial de la Generalitat Valenciana


Sumari del DOGV 8607, del 06-08-2019 (2019/7953)

Extracte de la Resolució de 19 de juliol de 2019, del degà de la Facultat de Ciències Socials, per la qual es convoca i s'estableixen les bases reguladores del VI Certamen de Pintura Mural (Art Urbà) socialitzAr-T.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8607

Data del DOGV
:   06-08-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/7953


Data del document
:   19-07-2019

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució de 19 de juliol de 2019, del degà de la Facultat de Ciències Socials, per la qual es convoca i s'estableixen les bases reguladores del VI Certamen de Pintura Mural (Art Urbà) socialitzAr-T. [2019/7953]  
BDNS (identif.): 468850.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual el podeu consultar en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Beneficiaris  
Artistes plàstics majors d'edat, de forma individual o per grups.  
  
  
Segon. Objecte  
Premi al projecte de pintura mural feta en un suport arquitectònic que entre en relació amb l'entorn urbà.  
  
Tercer. Bases reguladores  
Les bases reguladores del VI Certamen de Pintura Mural (Art Urbà), estan publicades en la URL: https://www.uv.es/uvweb/sociales/ca/novetats/vi-certamen-pintura-mural-art-urba-socialitzar-convocatoria-1285923210882/Novetat.html'id=7134513751042  
  
Quarta. Quantia  
Es premiarà a la persona o grup seleccionats amb 300 ?, subjectes a la retenció fiscal corresponent segons la normativa vigent.  
Les despeses de material necessari per a la realització del projecte seran assumides per la Facultat de Ciències Socials, amb un límit màxim de 500 ?.  
El concurs podrà declarar-se desert.  
  
Cinqué. Termini de presentació de sol·licituds:  
El termini per a la presentació de les sol·licituds comença l'endemà de la seua publicació en el DOGV i acaba el 15 d'octubre de 2019.  
  
  
Sisé. Altres dades  
S'ha de presentar un projecte que es puga dur a terme en un mur habilitat a aquest efecte.  
  
València, 19 de juliol de 2019.- La rectora, p. d. (DOGV 27.06.2019), el degà de la Facultat de Ciències Socials: Albert Moncusí Ferré.
Diari Oficial de la Generalitat Valenciana


Sumari del DOGV 8526, del 10-04-2019 (2019/3588)

Extracte de la Resolució d'1 de abril de 2019, de la Direcció General d'Esport, per la qual es convoquen subvencions destinades a les federacions esportives per a l'adquisició de material immobilitzat per a l'any 2019.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8526

Data del DOGV
:   10-04-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/3588


Data del document
:   01-04-2019

Organisme emissor
:   Conselleria d'Educació, Investigació, Cultura i Esport

Tipus de document
:   Extracte

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

Extracte de la Resolució d'1 de abril de 2019, de la Direcció General d'Esport, per la qual es convoquen subvencions destinades a les federacions esportives per a l'adquisició de material immobilitzat per a l'any 2019. [2019/3588]  
BDNS (identif.): 448419.  
De conformitat amb el que preveuen els articles 17.3.b i 20.8.a de la Llei 38/2003, 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacional de Subvencions:  
http://www.pap.minhafp.gob.es/bdnstrans/index.  
  
Primer. Entitats beneficiàries  
Federacions esportives de la Comunitat Valenciana que desenvolupen un pla d'especialització esportiva o programa de tecnificació esportiva dins de l'àmbit competencial de la Generalitat, i que puguen obtindre la condició de beneficiàries per no concórrer cap de les circumstàncies que ho impedeixen, les quals es detallen en l'article 13.2 de la Llei 38/2003, de 17 de novembre, general de subvencions.  
  
Segon. Objecte  
Convocar subvencions destinades a l'adquisició de material immobilitzat per a 2019 perquè s'utilitze en els plans d'especialització esportiva o en els programes de tecnificació esportiva.  
  
Tercer. Bases reguladores  
Ordre 56/2016, de 21 de setembre, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de subvencions destinades a les federacions esportives per a l'adquisició de material immobilitzat (DOGV 7881, 26.09.2016).  
  
Quart. Quantia  
El pressupost destinat a finançar la present convocatòria ascendirà a 200.000 euros com a màxim.  
  
Cinqué. Termini de presentació de sol·licituds  
El termini per a la presentació de sol·licituds s'iniciarà l'endemà de la publicació en el Diari Oficial de la Generalitat Valenciana de la corresponent convocatòria i finalitzarà el 10 de maig de 2019.  
  
València, 1 d'abril de 2019.- El director general d'Esport: Josep Miquel Moya Torres.
Diari Oficial de la Generalitat Valenciana


Sumari del DOGV 8677, del 14-11-2019 (2019/8717)

Notificació de la sentència dictada en el judici verbal número 978/2018.
------------------------------------------------------------------------

### Dades del document

Número de DOGV
:   8677

Data del DOGV
:   14-11-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/8717


Organisme emissor
:   Jutjat de Primera Instància Número 2 de Dénia

Tipus de document
:   Edicte

Notificació de la sentència dictada en el judici verbal número 978/2018. [2019/8717]  
Demandant: Distribuciones Ceresola, SL.  
Procurador: Justo José Cabrera Rovira.  
Demandada: Rosa María Fernández Pastor.  
Alejandro Martínez García, lletrat de l'Administració de justícia, faig constar que en aquest procediment de judici verbal número 978/2018 seguit a instàncies de Distribuciones Ceresola, SL, contra Rosa María Fernández Pastor, s'ha dictat sentencia número 150/2019 el 19 de juliol de 2019.  
Que conforme a la Instrucció 6/12 de la Secretaria General de l'Administració de Justícia queden les actuacions en l'oficina judicial a la disposició de les persones interessades.  
Que el termini per a recórrer la resolució dictada en actuacions és de 20 dies a comptar des de l'endemà de la seua notificació, i la interessada haurà de depositar la quantitat de 50 - en el compte de depòsits i consignacions d'aquest Jutjat excepte en el supòsit en què la interessada tinguera reconegut el dret d'assistència jurídica gratuïta.  
Que les dades personals que es posen a la disposició de les parts han de tractar-se amb confidencialitat i per a les finalitats de l'administració de justícia en els termes previstos en la Llei orgànica de protecció de dades.  
Atés que Rosa María Fernández Pastor es troba en parador ignorat, s'expedeix aquest edicte perquè servisca de notificació de forma deguda.  
  
Dénia, 31 de juliol de 2019.- El lletrat de l'Administració de justícia: Alejandro Martínez García.